Public procurement notice: Contract Award Notice
Published: 2022-08-26
Buyer: ΠΕΡΙΦΕΡΕΙΑ ΚΡΗΤΗΣ ΔΙΕΥΘΥΝΣΗ ΤΕΧΝΙΚΩΝ ΕΡΓΩΝ ΠΕΡΙΦΕΡΕΙΑΚΗΣ ΕΝΟΤΗΤΑΣ ΧΑΝΙΩΝ
Country: GR
Contract type: Services
Procedure: Open procedure
CPV classification: 71322000: Civil engineering design services
Estimated value: 92572.8 EUR
Award criteria: The most economic tender

Technical requirements: Η παρούσα αφορά στη μελέτη των έργων βελτίωσης  των εξωτερικών και εσωτερικών λιμενικών υποδομών του λιμένα Μαύρης Λιμνώνας Σφακίων   με επέκταση του προσήνεμου μώλου, κατασκευή νέων κρηπιδωμάτων για την κάλυψη των αναγκών και τη βελτίωση των παρεχόμενων εξυπηρετήσεων .
Λιμένας Μαύρης Λιμνώνας Σφακίων -Δήμου Σφακίων –Περιφερειακής  Ενότητας Χανίων της Περιφέρειας Κρήτης ,στην Ελλάδα.
Προσήνεμος μώλος  μήκους 270 μέτρων. Ο μώλος ενώνεται με την ακτή με καμπύλη μήκους 60 μέτρων  στη συνέχεια εκτείνεται για  ευθύγραμμο μήκος 170 μέτρων  και καταλήγει μετά από 35 μέτρα στο ακρομώλιο.
Για την κάλυψη των αυξανομένων αναγκών ελλιμενισμού προβλέπονται  κρηπιδώματα στη εσωτερική πλευρά του προσήνεμου μώλου μήκους 215 μέτρων.
Δημιουργία νέας χερσαίας ζώνης με επιχωμάτωση τμήματος της εσωτερικής πλευράς του νέου  προσήνεμου μώλου μέχρι την κρηπίδα του υπάρχοντος και υπο μερική καθαίρεση προσήνεμου μώλου.
Η μελέτη έχει ενταχθεί στο Πρόγραμμα Δημοσίων Επενδύσεων  του Υπουργείου Ναυτιλίας και Νησιωτικής Πολιτικής  και η σύμβαση θα χρηματοδοτηθεί από - από τη ΣΑΜ 989 με ενάριθμο κωδικό 2021ΣΜ98900021
Για τη συμμετοχή στη διαδικασία, απαιτείται η κατάθεση εγγύησης συμμετοχής, ποσού 4.338,00 €, το οποίο αντιστοιχεί σε ποσοστό 2% επί της εκτιμώμενης αμοιβής της σύμβασης χωρίς ΦΠΑ. Στην περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων που συμμετέχουν στην ένωση. Η εγγύηση συμμετοχής πρέπει να ισχύει τουλάχιστον για 30 ημέρες μετά τη λήξη του χρόνου ισχύος της προσφοράς, ήτοι μέχρι 17-02-2023.
Για την υπογραφή της σύμβασης, απαιτείται η παροχή εγγύησης καλής εκτέλεσης, σύμφωνα με το άρθρο 72 παρ. 4 του ν. 4412/2016, το ύψος της οποίας καθορίζεται σε ποσοστό 5% επί της αξίας της σύμβασης, χωρίς Φ.Π.Α. και κατατίθεται πριν ή κατά την υπογραφή των όρων της σύμβασης.
Σε περίπτωση τροποποίησης της σύμβασης κατά το άρθρο 132 του ν. 4412/2016, η οποία συνεπάγεται αύξηση της συμβατικής αξίας, ο ανάδοχος είναι υποχρεωμένος να καταθέσει μέχρι και την υπογραφή της τροποποιημένης σύμβασης,  συμπληρωματική εγγύηση, το ύψος της οποίας ανέρχεται σε ποσοστό 5% επί του ποσού της αύξησης της αξίας της σύμβασης χωρίς ΦΠΑ.
Για την ταχύτερη, σε σχέση με τη συμβατική προθεσμία, εκπόνηση της μελέτης, προβλέπεται πρόσθετη καταβολή (πριμ) σε ποσοστό (5%) της αξίας της συμβατικής αμοιβής, μη συμπεριλαμβανομένου του ΦΠΑ εφόσον ο χρόνος παράδοσης της μελέτης είναι μικρότερος κατά δέκα τοις εκατό (10%) του προβλεπόμενου στη σύμβαση, σύμφωνα με την παρ. 8 του άρθρου 184 του ν. 4412/2016 . Η πρόσθετη καταβολή καταβάλλεται με την εμπρόθεσμη ολοκλήρωση του συμβατικού αντικειμένου συμπεριλαμβανομένων των παρατάσεων.
Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη δημόσια σύμβαση και έχει υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της ευρωπαϊκής ενωσιακής ή εσωτερικής νομοθεσίας στον τομέα των δημοσίων συμβάσεων, έχει δικαίωμα να προσφύγει στην Αρχή Εξέτασης Προδικαστικών Προσφυγών (ΑΕΠΠ), σύμφωνα με τα ειδικότερα οριζόμενα στα άρθρα 345 επ. Ν. 4412/2016 και 1επ. Π.Δ. 39/2017, στρεφόμενος με προδικαστική προσφυγή, κατά πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του .
Σε περίπτωση προσφυγής κατά πράξης της αναθέτουσας αρχής, η προθεσμία για την άσκηση της προδικαστικής προσφυγής είναι :
(α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή
(β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως
(γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ.


Winner: «ΡΟΓΚΑΝ ΚΑΙ ΣΥΝΕΡΓΑΤΕΣ ΑΝΩΝΥΜΗ ΕΤΑΙΡΕΙΑ-δ.τ. ΡΟΓΚΑΝ ΚΑΙ ΣΥΝΕΡΓΑΤΕΣ Α.Ε.
Award value: 92572.8
Number of bids: 5